Museum Ludwig
Museum Ludwig, kunstmuseum i Köln, Tyskland. Museet blev oprettet i 1976 til de moderne kunstværker i Wallraf-Richartz-Museum.
Museumsbygningen, der ligger nær Kölner Dom, rummede til 2001 også Wallraf-Richartz-Museum; den er opført 1982-86 af Peter Busmann (f. 1933) og Godfrid Haberer (f. 1941).
Museum Ludwig har navn efter kunstsamleren Peter Ludwig, der sammen med sin hustru Irene har skænket bl.a. en af verdens største Picasso-samlinger til museet, der tillige rummer videokunst og en betydelig fotografisamling.

Museets hjemmeside
